סרטן צוואר הרחם נגרם ברוב המכריע של המקרים מווירוס הפפילומה אשר עובר ביחסי מין, לפי הנחיות משרד הבריאות מומלץ לבצע בדיקת פאפ PAP SMEAR (בדיקת משטח של צוואר הרחם) אחת לשלוש שנים מגיל 25 ועד לגיל 54. המדובר בבדיקה פשוטה, לא מסוכנת וזולה יחסית שניתן לבצע בקלות.
סרטן צוואר הרחם הוא בין מחלות הממאירות הבודדות שניתן כיום לגלותן בשלב מאד מוקדם, טרום סרטני ולטפל בהן באופן יעיל ופשוט יחסית ובכך למנוע סיכון של המטופלת וסבל רב.
אם יתברר מהתיעוד הרפואי במעקב אצל הרופאה הגניקולוגית כי אכן לא ביצעו לך מעולם בדיקת פאפ ולא הוסברה לך האפשרות לבצע בדיקה כזו ניתן יהיה להעלות טענה בדבר התרשלות של הרופאה הגניקולוגית במעקב אשר הביאה לאיחור באבחנה שלך סרטן צוואר הרחם, פגיעה משמעותית בסיכויי ההחלמה וסבל רב.
כדאי לפנות בשלב ראשון לקבלת ייעוץ והכוונה אצל עורך דין בעל ניסיון בתביעות בנושא רשלנות רפואית ואיחור באבחון סרטן צוואר הרחם.